આજે શિક્ષણનું પ્રમાણ વધ્યું છે. ભૌતિકસંપત્તિ તરફ આંધળી દોટ મૂકાઈ ચૂકી છે તે સંજોગોમાં બાળકો કેટલીક વાર આગ્રતાક્રમે રહેતા નથી. પિતા અને માતા બાળકને પ્લે ગ્રુપ કે નર્સરીમાં એક કે બે વર્ષની નાની ઉંમરે પણ મૂકવા આતુર છે. પોતે શિક્ષીત હોત અને બાળકને શીખવી શકે તેટલા સક્ષમ હોય તેમ છતાં ખાનગી ટ્યૂશનના પૈસા ખર્ચીને પોતાની ફરજમાંથી છટકબારી શોધે છે. માતા-પિતાના સમયના અભાવે બાળકો આને છાત્રાલયમાં ધકેલાઈ રહ્યાં છે. પૈસા છે તો પછી બાદશાહી ઠાઠવાળાં છાત્રાલયોમાં બાળકોને શા માટે મૂકવાં નહીં? પરંતુ ભવિષ્યનો વિચાર તેઓ ભાગ્યે જ કરે છે.